ಮಹಿಳೆಯರು ಚಳಿಗಾಲದಲ್ಲಿ ಧರಿಸಬಹುದಾದ 5 ಸ್ಟೈಲಿಶ್ ಕ್ಯಾಪ್‍ಗಳು

ಚಳಿಗಾಲ ಪ್ರಾರಂಭವಾಗಿದ್ದು, ಜನ ಚಳಿಗೆ ಗಢ, ಗಢ ನಡುಗುವಂತಾಗಿದೆ. ಚಳಿಯಿಂದ ಬೆಚ್ಚಗಿರಲು ಸ್ವೆಟರ್, ಶಾಲು, ಜಾಕೆಟ್  ಉಡುಪನ್ನು ಧರಿಸಲು ಆರಂಭಿಸಿದ್ದಾರೆ. ಮೊದಲೆಲ್ಲಾ ತಂಪಾದ ಗಾಳಿಯಿಂದ ತಪ್ಪಿಸಿಕೊಳ್ಳಲು ಜನ ಕಿವಿಗೆ ಹತ್ತಿ ಇಟ್ಟುಕೊಳ್ಳುತ್ತಿದ್ದರು, ಆದರೆ ಈಗ ಕಾಲ ಬದಲಾಗಿದೆ. ಜನ ಹತ್ತಿ ಬದಲಿಗೆ ಟೋಪಿ ಧರಿಸಲು ಶುರುಮಾಡಿದ್ದಾರೆ.

ಅದರಲ್ಲಿಯೂ ಮಹಿಳೆಯರ ಡ್ರೆಸ್ ಸ್ಟೈಲ್ ಬದಲಾವಣೆಯತ್ತ ಸಾಗುತ್ತಿದ್ದು, ಅವರಿಗಾಗಿಯೇ ವಿಶೇಷವಾಗಿ ಹಲವಾರು ಸ್ಟೈಲಿಶ್ ಟೋಪಿಗಳು ಮಾರುಕಟ್ಟೆಗೆ ಬಂದಿದೆ. ಚಳಿಗಾಲದಲ್ಲಿಯೂ ಸುಂದರವಾಗಿ ಕಾಣಿಸಲು ಮತ್ತು ಬೆಚ್ಚಗಿರಲು ಬಯಸುವ ಮಹಿಳೆಯರಿಗೆ ಹೊಸ ಬಕೆಟ್ ಕ್ಯಾಪ್, ಶರ್ಲಿಂಗ್ ಕ್ಯಾಪ್, ಹೆಣೆದ ಕ್ಯಾಪ್ ಸೇರಿದಂತೆ ವಿವಿಧ ವೆರೈಟಿ ಕ್ಯಾಪ್‍ಗಳ ಕುರಿತು ಒಂದಷ್ಟು ಮಾಹಿತಿ ಈ ಕೆಳಗೆ ನೀಡಲಾಗಿದೆ. ಇವೆಲ್ಲವೂ ಕೈಗೆಟಕುವ ದರದಲ್ಲಿ ದೊರೆಯಲಿದ್ದು, ಇದು ನಿಮಗೆ ಟ್ರೆಂಡಿ ಲುಕ್ ಕೂಡ ನೀಡುತ್ತದೆ. ಇದನ್ನೂ ಓದಿ: ಮಹಿಳೆಯಿಂದ ವಂಚನೆ – ಪೊಲೀಸ್ ಠಾಣೆ ಮೆಟ್ಟಿಲೇರಿದ ನಿರ್ದೇಶಕ ನಾಗಶೇಖರ್

ಅನಿಮಲ್ ಪ್ರಿಂಟ್ ಫ್ಯೂರಿ ಬಕೆಟ್ ಹ್ಯಾಟ್
ಈ ಹ್ಯಾಟ್ 30ಕ್ಕೂ ಹೆಚ್ಚು ವಿಭಿನ್ನ ಪ್ರಿಂಟ್‍ಗಳು ಮತ್ತು ಬಣ್ಣಗಳಲ್ಲಿ ಲಭ್ಯವಿದೆ. ಈ ಋತುವಿನಲ್ಲಿ ಪರಿಪೂರ್ಣವಾದ ಹೊಂದಾಣಿಕೆ ಇದೆ. ನೋಡಲು ಹುಲಿ ಚರ್ಮವನ್ನು ಹೋಲುವಂತಹ ಕ್ಯಾಪ್ ಇದಾಗಿದ್ದು, ಇದನ್ನು ನೀವು ಹಾಕಿಕೊಂಡರೆ ಪವರ್ ಫುಲ್ ಲೇಡಿಯಂತೆ ಕಾಣಿಸಿಕೊಳ್ಳುತ್ತೀರಾ.

ಡೈಟ್ರಿಚ್ ರೈನ್ ಹ್ಯಾಟ್
ಮಳೆಯಲ್ಲಿ ನೀವು ಬೆಳಗ್ಗೆ ಎಲ್ಲಿಗಾದರೂ ಹೋಗುತ್ತೀರಾ ಎಂದಾದರೆ ಇದನ್ನು ಧರಿಸಿ ಹೋಗಬಹುದು. ಇದು ವಾಟರ್ ಪ್ರೂಫ್ ಟೋಪಿಯಾಗಿದ್ದು, ಈ ಉದ್ದನೆಯ ಟೋಪಿ ನಿಮ್ಮನ್ನು ಬೆಚ್ಚಗಿರಿಸುತ್ತದೆ. ಮತ್ತು ಇದರೊಲ್ಲೊಂದು ಖುಷಿಯ ವಿಚಾರವೆಂದರೆ ನೀವು ಯಾರೆಂದು ಯಾರಿಗೂ ತಿಳಿಯದು. ಇದನ್ನೂ ಓದಿ: ರವಿಶಾಸ್ತ್ರಿ ಹೇಳಿಕೆ ನನ್ನನ್ನು ಟೀಂ ಇಂಡಿಯಾದ ಬಸ್‍ನಿಂದ ತಳ್ಳಿದಂತಾಗಿತ್ತು: ಅಶ್ವಿನ್

ಫಾಕ್ಸ್ ಲೆದರ್ ಬೇಸ್ ಬಾಲ್ ಹ್ಯಾಟ್
ಇದು ಲೆದರ್‌ನಿಂದ ಸಿದ್ಧಪಡಿಸಿದ ಟೋಪಿ ಆಗಿದ್ದು, ಇದು ನಿಮಗೆ ಕೆಲಸ ಮಾಡುವ ವೇಳೆ ಕಂಫರ್ಟ್ ಫೀಲ್ ನೀಡುತ್ತದೆ. ಅಲ್ಲದೇ ನಿಮಗೆ ಈ ಕ್ಯಾಪ್ ಕೂಲ್ ಲುಕ್ ನೀಡುತ್ತದೆ. ಇದೊಂದು ಸ್ಪೋರ್ಟ್ಸ್‌ ಮಾದರಿಯ ಕ್ಯಾಪ್ ಆಗಿದ್ದು, ಕಪ್ಪು ಹಾಗೂ ಇನ್ನಿತರ ಬಣ್ಣಗಳಲ್ಲಿ ನಿಮಗೆ ಸಿಗುತ್ತದೆ.

ಫಾಕ್ಸ್ ಫರ್ ಬೀನಿ ಹ್ಯಾಟ್
ಇದು ತುಂಬಾ ಮೃದುವಾಗಿರುವ ಕ್ಯಾಪ್ ಆಗಿದ್ದು, ಇದನ್ನು ಯುವತಿಯರು ಅಂದವಾಗಿ ಕಾಣಿಸಲು ಸಹಾಯಕವಾಗಿದೆ. ಈ ಕ್ಯಾಪ್ ಧರಿಸಿ ಹೊರಗಡೆ ಹೋದರೆ ಎಲ್ಲರ ಗಮನ ನಿಮ್ಮ ಮೇಲೆ ಇರುವುದಂತು ನಿಜ. ಇದು ನಿಮಗೆ ಚಳಿಯಿಂದ ಬೆಚ್ಚಗಿರಿಸುವುದರ ಜೊತೆಗೆ ನಿಮ್ಮ ಸೌಂದರ್ಯವನ್ನು ಹೆಚ್ಚಿಸುತ್ತದೆ.  ಇದನ್ನೂ ಓದಿ: ಯೇಸು ಕ್ರಿಸ್ತರ ಉದಾತ್ತ ಸಂದೇಶಗಳನ್ನು ಸ್ಮರಿಸೋಣ: ಮೋದಿ ಕ್ರಿಸ್‌ಮಸ್‌ ಶುಭಾಶಯ

ಅಡಿಸನ್ ಫಾಕ್ಸ್ ಶಿಯರ್ಲಿಂಗ್ ಬೇಸ್ ಬಾಲ್ ಕ್ಯಾಪ್
ಇದು ಒಂದು ಸ್ಪೋರ್ಟ್ಸ್‌ ಕ್ಯಾಪ್ ಆಗಿದ್ದು, ಇದನ್ನು ಧರಿಸಿ ಓಡುವಾಗ ಈ ಬಾರಿ ಗೆಲುವು ನಿಮ್ಮದೇ ಎಂಬುವ ಫೀಲ್ ನೀಡುತ್ತದೆ. ಅಲ್ಲದೇ ಇದು ನಿಮಗೆ ಒಬ್ಬ ಅತ್ಯುನ್ನತ ಕ್ರೀಡಾ ಪಟುವಿನ ಕಳೆಯನ್ನು ನೀಡುತ್ತದೆ.